CELEX: 62011CN0146
Language: lt
Date: 2011-03-25 00:00:00
Title: Byla C-146/11: 2011 m. kovo 25 d. Riigikohus (Estijos Respublika) pateiktas prašymas priimti prejudicinį sprendimą byloje (Likviduojama) AS Pimix prieš Maksu- ja Tolliameti Lõuna maksu- ja tollikeskus ir Žemės ūkio ministeriją (Põllumajandusministeerium)

28.5.2011   
            
            
               LT
            
            
               Europos Sąjungos oficialusis leidinys
            
            
               C 160/13
            
         2011 m. kovo 25 d.Riigikohus (Estijos Respublika) pateiktas prašymas priimti prejudicinį sprendimą byloje (Likviduojama) AS Pimix prieš Maksu- ja Tolliameti Lõuna maksu- ja tollikeskus ir Žemės ūkio ministeriją (Põllumajandusministeerium)
   
   (Byla C-146/11)
   2011/C 160/15
   Proceso kalba: estų
   
      Prašymą priimti prejudicinį sprendimą pateikęs teismas
   
   
      Riigikohus
   
   
      Šalys pagrindinėje byloje
   
   
      Pareiškėja ir kasatorė: (likviduojama) AS Pimix
   
   
      Atsakovai ir kitos kasacinio proceso šalys: Maksu- ja Tolliameti Lõuna maksu- ja tollikeskus ir Žemės ūkio ministerija (Põllumajandusministeerium)
   
      Prejudiciniai klausimai
   
   
               1.
            
            
               Ar Sutarties dėl Europos Sąjungos veikimo 288 straipsnis kartu su Stojimo akto 58 straipsniu, atsižvelgiant į Europos Sąjungos Teisingumo Teismo praktiką (2007 m. gruodžio 11 d. Sprendimas Skoma-Lux, C-161/06, Rink. p. I-10841; 2009 m. birželio 4 d. Sprendimas Balbiino, C-560/07, Rink. p. I-4447, ir 2009 m. spalio 29 d. Sprendimas Rakvere Lihakombinaat, C-140/08, Rink. p. I-10533) aiškintini taip, kad iš privataus asmens galima reikalauti vykdyti iš 2003 m. lapkričio 10 d. Komisijos reglamento (EB) Nr. 1972/2003 (1) išplaukiantį įsipareigojimą,
               
                           a)
                        
                        
                           net ir neatsižvelgiant į tai, kad šis reglamentas 2004 m. gegužės 1 d. nebuvo paskelbtas Europos Sąjungos oficialiajame leidinyje estų kalba
                        
                     
                           b)
                        
                        
                           ir atitinkamos valstybės narės įstatymų leidėjas nacionaliniame teisės akte nebuvo dar kartą apibrėžęs reglamente įtvirtintos žemės ūkio produktų sąvokos, o apsiribojo nuoroda į pagal nustatytą tvarką nepaskelbto reglamento 4 straipsnio 5 dalį,
                        
                     
                           c)
                        
                        
                           jeigu privatus asmuo įvykdė iš šio reglamento išplaukiantį įsipareigojimą (deklaravo prekes sandėlyje nurodydamas teisingą prekės kodą) ir neginčijo šio įsipareigojimo
                        
                     
                           d)
                        
                        
                           bei kompetentinga valstybės narės tarnyba nustatė jam mokestį tuo metu, kai Reglamentas Nr. 1972/2003 jau buvo paskelbtas Europos Sąjungos oficialiajame leidinyje estų kalba?
                        
                     
         
               2.
            
            
               Ar remiantis Stojimo akto 58 straipsniu kartu su Sutarties dėl Europos Sąjungos veikimo 297 straipsnio 1 dalimi ir 2003 m. lapkričio 10 d. Komisijos reglamento (EB) Nr. 1972/2003 trečia konstatuojamąja dalimi ir 4 straipsniu galima daryti išvadą, kad valstybė narė gali reikalauti iš privataus asmens mokesčio už perteklines atsargas, jeigu Reglamentas Nr. 1972/2003 2004 m. gegužės 1 d. nebuvo paskelbtas Europos Sąjungos oficialiajame leidinyje estų kalba, tačiau tuo metu, kai vėliau kompetentinga valstybės narės tarnyba nustatė mokestį, šis reglamentas jau buvo paskelbtas Europos Sąjungos oficialiajame leidinyje estų kalba?
            
         
      (1)  2003 m. lapkričio 10 d. Komisijos reglamentas (EB) Nr. 1972/2003 dėl prekybai žemės ūkio produktais skirtų pereinamojo laikotarpio priemonių, kurios turi būti patvirtintos dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo (OL L 293, p. 3; 2004 m. specialusis leidimas lietuvių k., 3 sk., 40 t., p. 474).